Radionica suhozidanja i obnove lokve Gnjilovače na Zlarinu
2024-09-19 11:00 - 2024-09-22 14:00 (Europe/Zagreb) | Zlarin, Croatia (Local Name: Hrvatska)
U planu je još jedna radionica obnove lokve – s Udruga Tatavaka na Zlarinu smo već obnavljali lokvu “Lokvicu”, a ova slatkovodna suradnja uspješno se nastavlja: ovaj puta obnavljamo lokvu “Gnjilovaču”.

Program:
ČET 19.09. 11h – 17h
Šetnja do lokve, upoznavanje s terenom, izvlačenje kamenja i pripremanje terena za obnovu, početak obnove podzida i slaganje kamenja.
PET 20.09. i SUB 21.09. 9h – 17h
Gradnja podzida (slaganje kamena) uz čišćenje lokve od šikare.
NED 22.09. 10h – 14h
Završni radovi, elaboracija postupka, dijeljenje dojmova.
Mjesto okupljanja:
IGRALIŠTE FINGAC, ZLARIN

Rukavice i alat osigurani su za sve sudionike radionice, kao i ručak na terenu.
Prijave za sudjelovanje primamo putem poruka s imenom i prezimenom voditelju projekta Roku Buneti Čikutoviću na
092 201 1203

Obnova lokve Gnjilovače na Zlarinu provodi Udruga Tatavaka u partnerstvu s udrugom Dragodid,turističkom zajednicom Zlarini Dvd Zlarin u sklopu projekta “Širenje KAPaciteta otoka Zlarina za samoodrživo upravljanje slatkovodnim resursima” (KAP) financiranog odstrane Ministarstva regionalnog razvoja i fondova EU Republike Hrvatske.

Radionica gradnje suhozida u solanskoj Vali
2024-09-20 08:30 - 11:00 | Solanska Vala, Pag, Croatia (Local Name: Hrvatska)
MISEC PAŠKE SOLI – PETAK 20.9.

u 08:30 sati u sklopu manifestacije Misec paške soli održat će se radionica gradnje suhozida u solanskoj Vali.

Ulaz u solansku Valu i sudjelovanje na radionici je besplatno!

Više informacija o Misecu paške soli: https://solana-pag.hr/rujan-rezervirajte-za-otok-pag-pred-nama-je-misec-paske-soli/

Hvarska premijera dokumentarnog filma „Kamena čipka našeg sela“
2024-09-22 20:00 - 21:30 | Hvar, Veneranda, Croatia (Local Name: Hrvatska)
Velo Grablje, selo na otoku Hvaru, jedan je od najvećih i najbolje očuvanih primjera suhozidne gradnje. Škrta zemlja i mukotrpan rad našeg težaka oblikovali su čitav krajolik suhozidom (u dijalektu zvanom gomile). Udruga za zaštitu i revitalizaciju Veloga Grablja „Pjover“, kao krunu dugogodišnjih nastojanja i truda, a najviše kao dug našim precima, organizirala je u ožujku 2024. godine manifestaciju „Dani suhozida na Hvaru“, tijekom koje je pokrenuta inicijativa da se čudesan prostor oko sela proglasi suhozidnim parkom.

U sklopu programa manifestacije dokumentiran je video zapis, koji će premijerno prikazati u Hvaru, na Venerandi, u nedjelju, 22. rujna 2024., s početkom u 20 sati.

Svi ste pozvani, ulaz je slobodan!

Režija: Igor Crnković

Kamera: Igor Crnković i Borut Brozović

Glazba: Nino Marević

Produkcija: Pilot Medija i udruga Pjover

Trajanje: 20 min

Turistička zajednica grada Hvara, Grad Hvar, U. Pjover, Kino Mediteran, Pilot Media

Suhozidni susret Konavle 2024. i 7. Prvenstvo Hrvatske u gradnji suhozida
2024-10-04 - 2024-10-05 | Konavle, Konavle, Croatia (Local Name: Hrvatska)
Predstavljamo vam program Suhozidnog susreta u Konavlima i 7. Prvenstva Hrvatske u gradnji suhozida!
Datum nam se polako bliži, i pravi je trenutak da s vama podijelimo raspored dvodnevnog događanja. Otvorenje Susreta će se odviti u Franjevačkom samostanu sv. Vlaha u Pridvorju, gdje ćete imati priliku posjetiti izložbu fotografija uz zakusku. Idući dan dođite navijati za svoje favorite na Prvenstvu i sudjelujte u radionici gradnje suhozida koja će se događati usporedno.
⚒ Vidimo se u Konavlima 4. i 5. listopada!

Heritage for more inclusive and sustainable Europe
2024-10-24 | Bruxelles i online
Registrirajte se za sudjelovanje na konferenciji “Heritage for more inclusive and sustainable Europe” organizacije Pour La Solidarité-PLS 24. listopada u Bruxellesu (ili online). Cilj događanje je okupiti organizacije i stručnjake uključene u obnovu baštine, ekogradnju, teritorijalni razvoj i inkluziju. U svjetlu novog europskog Bauhausa, ovaj će događaj istaknuti inspirativne i inovativne primjere u području obnove baštine koji su uspješno ostvarili pozitivan društveni učinak.
Ova konferencija organizirana je u sklopu HERO, projekta sufinanciranog od strane europskog #erasmusplus, u partnerstvu s organizacijama ACTA VISTA, BAO Formation, Boulouki i Dragodid.
Prijavite se putem poveznice: https://framaforms.org/heritage-for-a-more-inclusive-and-sustainable-europe-le-role-du-patrimoine-pour-une-europe-plus

Kotor zove! '24.
2024-10-24 - 2024-10-26
Organizator: Muzej Grada Crikvenice
„Kotor zove“ već se godinama naslanja na datum 28. listopad * blagdan svetog Šimuna, zaštitnika stare župe Kotor. Pridružite nam se u narednim danima na crikveničkom Kotoru i u muzeju. Združene snage Muzeja Grada Crikvenice, Katedre čakavskog sabora „Kotor“ i udruge Dragodid pripremile su aktivnosti u najljepšem kutku Crikvenice.

Radionica obnove Bakarskih prezida - Takala 2025.
2025-04-05 - 2025-04-06
Organizator: Praputnjak – kulturni krajolik
Voditelj: Poljoprivredna zadruga Dolčina
Udruga Praputnjak – kulturni krajolik poziva vas na 14. tradicionalnu radionicu obnove gromača u vinogradu Takala, koja će se održati 5. i 6.4. 2025.
Ukoliko planirate cjelodnevno sudjelovanje u radionici, organizatori mole da se prijavite, radi lakše organizacije radionice. Prijavu možete obaviti putem: FB stranice Udruge Praputnjak – kulturni krajolik, putem e-maila kkpk.praputnjak@gmail.com ili putem telefona na 0958189627 (Ivona Miloš).
Svi su dobrodošli, naravno, i bez prijave.
Projekt potpomažu Grad Bakar, Primorsko-goranska županija, Ministarstvo kulture i medija RH i TZ Grada Bakra.

Radionica obnove suhozida na Mljetu
2025-04-10 - 2025-04-12
Organizator: Mljetske koze
Voditelj: Dragodid
Udruga Mljetske koze poziva volontere da se pridruže radionici “Učimo suhozide” koja će se održati u Babinom Polju 10.-12. travnja. Prijave obavezne: mljetskekoze@gmail.com
Volonterima koji nisu s Mljeta osiguran je smještaj i hrana, putni troškovi se refundiraju, a dolazak je moguć dan ranije, uz odlazak dan nakon radionice.
Radionica je nastavak prošlogodišnjeg projekta “Naučimo suhozide” te će kroz nju biti završena započeta obnova suhozida. Radionica se provodi uz podršku Ministarstva kulture i medija, Općine Mljet i NP Mljet.

Radionica obnove propusnog mosta na Suvoji, Smokrić
2025-04-11 - 2025-04-13
Pozivamo vas na radionicu „suvozida SMOKRIĆ“ koja će se održati od 11. do 13. travnja 2025., u organizaciji Udruge Ličana Smokrić, a koju će voditi naši volonteri.
Propusni most Ristića na rijeci Suvoji u Smokriću (44,392172, 15,733978) remek djelo je suhe gradnje koje datira od vremena prvih stanovnika na tom prostoru. Propusni most u dva segmenta građen je isključivo tehnikom suhozida od različitih profila i veličina kamenih blokova koji statički čine vrlo čvrstu i otpornu građevinu. Razvojem transportnih sredstava i ostale infrastrukture, te globalnih promjena u vodnom režimu Suvoje, most je prepušten zubu vremena pretrpio oštećenja i zahtjeva hitnu intervenciju i zaštitu od daljnjeg urušavanja.

Ovim putem pozivamo sve zainteresirane koji žele naučiti nešto o obradi kamena i gradnji suhozida, a i sve one koji žele dati svoj doprinos u očuvanju starine i kulturne baštine našeg kraja da nam se pridruže na ovoj radionici.
Program radionice:
11.4.2025. – okupljanje sudionika, kratki uvod i upoznavanje sa programom radionice
12.4.2025. – radovi na mostu
13.4.2025. – raščlamba radionice i sumiranje rezultata

Molimo vas da svoje sudjelovanje prijavite porukom ili mailom Udruzi Ličana Smokrić ili Mirku Pavičiću (Juke Slavina) na tel 091 8992 148; Frani Klepiću ( Baćin) 091 4206 193 ili na broj 098 228 974.
Nadamo se da će nas vrijeme poslužiti i da ćemo uspjeti sanirati nekoliko krupnijih oštećenja.
Vidimo se na radionici!

Dani suhozida na Hvaru 2025. i 8. Prvenstvo u gradnji suhozida
2025-04-25 - 2025-04-27
Od 25. do 27. travnja 2025. održat će se 2. Dani suhozida na Hvaru s 8. Prvenstvom Hrvatske u gradnji suhozida, u organizaciji udruga Pjover i Dragodid.
Očekuje se sudjelovanje oko 200 sudionika i posjetitelja, uključujući majstore suhozidne gradnje, entuzijaste, istraživače i predstavnike lokalnih organizacija.
Program počinje u petak 25.4. javnom radionicom suhozidne gradnje, promocijom kataloga i otvaranjem izložbe fotografija Naše gomile, posvećene suhozidima otoka Hvara i Velog Grablja, te projekcijom dokumentarnog filma Kamena čipka našeg sela. U program su uključena i djeca, a za njih je posebno osmišljena igra Suhozidni lego, koja ih kroz igru upoznaje s osnovama suhozidne gradnje.
U subotu 26. 4. održat će se 8.Prvenstvo Hrvatske u gradnji suhozida. Natjecatelji će u dva sata izgraditi suhozidne objekte unaprijed definiranih dimenzija. Uspješnost ekipa koje čine do četiri člana ocjenjivat će stručni tročlani žiri. Pobjednička ekipa osvojit će pehar u obliku vapnenice – tradicionalnog objekta za proizvodnju vapna, repliku izvorne Japjenice sa Roskarsnice koja već 111 godina stoji upravo na mjestu gdje će se prvenstvo i održati. Dan će biti zaključen stručnim vođenjem i upoznavanjem s baštinom grada Hvara te blues koncertom na Venerandi u Hvaru.
U nedjelju 27.4. za pokojne težake, graditelje ovih suhozida održat će se sveta misa u župnoj crkvi sv. Kuzme i Damjana u Velom Grablju, a na samom kraju programa bit će organizirano razgledavanje znamenitosti Velog Grablja.

Udruga Dragodid od 2016. organizirala je šest prvenstava u gradnji, svako u drugom suhozidnom području Hrvatske. Prvo takvo održano je u Kolanu na Pagu, u organizaciji udruge Suhozid.
Udruga Pjover, u čijoj se organizaciji već 17 godina održava poznati Festivala levande, 2024. pokrenula je manifestaciju Dani suhozida na Hvaru, nakon godina rada posvećenih upravo zaštiti i promociji hvarske suhozidne baštine. I ove godine manifestacija se održava u suradnji i uz pokroviteljstvo Ministarstva kulture i medija, Grada Hvara i Turističke zajednice Grada Hvara.
Etno-eko selo Velo Grablje na otoku Hvaru jedno je od najvećih i najbolje očuvanih primjera suhozidne gradnje, a udruga za zaštitu i revitalizaciju Veloga Grablja – Pjover, kao partner udruzi Dragodid nositeljica je UNESCO-ve povelje za ostvarenje zaštite suhozida kao kulturno-materijalnog dobra RH i upisa umijeća suhozidne gradnje na listu nematerijalne baštine svijeta 2018. godine.

Suhozidna radionica Kamik & Gromači 7 u Mošćeničkoj Dragi
2025-05-03
Organizator: Udruga Brsečki česan
Datum: 3.5.2025. s početkom u 9 sati
Lokacija: imanje Petra Barkovića Šćoca na adresi Šćoci 29 u Svetoj Jeleni (Mošćenička Draga)

Najava dolaska na broj mobitela 0918852422 ili putem maila: brseckicesan@gmail.com. Treba doći u radnoj odjeći i radnim cipelama sa rukavicama i šeširom. Na organizatoru je okrjepa i piće.
Imanje na kojemu se radionica održava je OPG na kojem članovi udruge sade kultnu sortu brsečki česan (u suradnji sa Primorsko-goranskom županijom i Institutom za poljoprivredu i turizam u Poreču) i koje ima suhozide koji sprečavaju eroziju zemlje i nastanak požara te je sastavni element primorskog krajolika koji je sam po sebi priznata vrijednost po Konvenciji o europskim krajobrazima čiji je Hrvatska potpisnik.

Radionicu sufinanciraju Primorsko-goranska županija, Općina Mošćenička Draga, Grad Kastav i LAG Terra liburna.

Radionica suhozidanja „Vratlo 2025“, Crna Gora
2025-05-09 - 2025-05-11
Organizator: Planinarski klub Subra
Lokacija: kod planinarskog doma „Za Vratlom“ (1160 m), Park prirode Orjen, Crna Gora
Datum: 9. – 11. svibnja 2025.

Prenosimo poziv organizatora:
Gradnja suvozida ne samo da pruža veliko fizičko zadovoljstvo, već također podstiče pažnju i vrijeme za zdravo razmišljanje. Suvozidi su važan dio našeg naslijeđa. Oni također pružaju utočište za sitne divlje životinje i formiraju čvrste granice za stoku. Nažalost, mnogi naši suvozidi propadaju jer se gube tradicionalne vještine potrebne za njihovo održavanje. Pridružite nam se na ovom događaju kako biste saznali više o ovom drevnom zanatu i pokušali dodati “svoj kamen“!
Naučite principe i primjenu tradicionalnih načina gradnje sa kamenom u tehnici nasuvo, pod stručnim vodstvom mentora dipl. arheologa Željka Starčevića (PK Subra, odnosno Park prirode Orjen-zaštita i valorizacija kulturne baštine). Ako želite da počnete učiti o tome kako se grade suvozidi, ili želite provjeriti svoje razumijevanje uz stručno vodstvo, pridružite nam se na radionici! Možda planirate da obnavljate suvomeđu kod stare kuće na selu, uredite vrt ukrasnim suvozidom ili da sakupite osnovno znanje prije nego unajmite nekog drugog za izgradnju-obnovu suvozida? Možda razmišljate o dodavanju suvozida u usluge koje već pružate kao izvođač radova na pejzažnom uređenju? Bez obzira na vašu motivaciju i iskustvo, ova uvodna radionica je polazna tačka za vas.
9, 10. i 11. maja (petak popodne, subota i nedjelja), kod planinarskog doma „Za Vratlom“ (1160 m), u Parku prirode Orjen, organizuje se edukativna radionica suvozidne gradnje.
– Prijave za radionicu su putem viber-poruke na broj 069360803, koja treba da sadrži ime i prezime, godište i eventualno prethodno iskustvo, te motiv za učestvovanje (kratko)
– Na isti gore navedeni broj se takođe mogu dobiti i dodatne informacije, a tu je i facebook stranica organizatora, te instagram
– Prijavljivanje je moguće do četvrtka, 8. maja, do 20h
– Učesnici moraju imati čvrstu obuću i radnu odjeću, a na terenu će im biti obezbeđene rukavice i ostala potrebna oprema, odnosno alat
– Učesnici moraju imati osnovno iskustvo boravka/rada u prirodi
– Minimalni broj prijavljenih: 5
– Maksimalni broj prijavljenih: 15
– Radionica je pogodna za odrasle (18+)
– Jezik mentora: jezici ex YU prostora
– Učešće je na sopstvenu odgovornost
– Troškovi transporta opreme ka domu, smještaja i ishrane su pokriveni zahvaljujući podršci Ministarstva ekologije, održivog razvoja i razvoja sjevera kroz projekat “Integrisanje biodiverziteta u sektorske politike i prakse i jačanje zaštite ključnih tačaka biodiverziteta u Crnoj Gori“, finansiranog od strane Globalnog fonda za životnu sredinu (GEF).
Potreban nivo vještina: Nije neophodno prethodno iskustvo u gradnji sa kamenom (a dobro došlo je)
Šta trebam ponijeti? Za radionicu ipak preporučujemo dobri stari, notes i olovku, a za boravak u domu se pripremite na promjenljivo orjensko vrijeme, za sunce i oblake, naravno, uz ruksak sa vrećom za spavanje, rezervnom odjećom i obućom, sredstvima za higijenu, grickalicama po izboru, telefonom sa punjačem…
Dobro je znati: Mada je gradnja suvozida pristupačna svakoj umjereno sposobnoj i aktivnoj osobi, to je ipak prvenstveno fizički posao. Molimo vas da dođite obučeni u odjeću za koja vam ne smeta da se zaprlja.
Šta možete očekivati: Temperaturu u prosjeku nižu za 8 stepeni u odnosu na priobalje, široke planinske vidike, vrhove, šume i livade, miris poljskog cvijeća i naravno-obilje kamena – dobrodošli na Orjen!
Šta ćete naučiti: Priprema „gradilišta“, odabir kamena, vrste kamena, obnova podzida, način slaganja na preklop, primjena škalje za popunu, principi slaganja duplice i jednostruke međe, osnove klesanja, principi slaganja lažnog i pravog volta i naravno, dosta zanimljive teorije, kompilaciju sastavljenu od geologije i ekologije, preko arheologije i etnologije, do poljoprivrede, stočarstva i turizma.
O organizatoru radionice i mentoru: Planinarski klub „Subra“, odnosno, njena Sekcija za markaciju i vodičku službu, između ostalog se bavi održavanjem, pa i gradnjom, kamenih pješačkih puteva, važnog segmenta današnjih planinskih staza, ali i organizacijom radionica gradnje i Prvenstva Crne Gore u gradnji suvomeđe (u saradnji sa Parkom prirode Orjen).
Dipl. arheolog Željko Starčević ima desetogodišnje iskustvo u organizaciji i izvođenju radionica suvozidne gradnje. Učesnik konferencije u Budvi „Putevima tradicije-studija suhozida na Jegorovom putu“, te demonstrator u terenskom radu obnove dijela Jegorovog puta u istoj prilici. Učesnik Međunarodnog suvozidnog kongresa u Cavtatu 2021. godine. Učesnik konferencije u Tivtu „Nematerijalno kulturno nasljeđe i održivi turizam“ 2023. godine. Učesnik i predavač u Kotoru i Špiljarima na okruglom stolu i pokaznoj radionici „Gradnja u kamenu u tehnici na suvo, organizovane u okviru Dana evropske baštine 2018. Pokretač i glavni realizator dvogodišnje volonterske izgadnje pješačih serpentina preko prevoja Malo vratlo (Orjen), jedinstvenog pješačkog i panoramskog puta, rađenog isključivo u tehnici suvomeđe.Inicijator i osnivač Prvenstva Crne Gore u gradnji suvomeđe, sportsko-kulturološkog događaja koji se svake godine odvija u hercegnovskom zaleđu.
SATNICA I PROGRAM
U petak u 17h je okupljanje kod bivšeg motela Borići, u zaleđu hercegnovskog sela Kameno. Ka pl. domu (3 km) vodi loš makadamski put, prihvatljiv za terenska vozila, a alternativa je jednosatno pješačenje, odnosno prevoz terenskim vozilom organizatora do podnožja prevoja Vratlo, odakle se nastavlja pješke a vozilo iznosi učesničku opremu.
18h: Dolazak do pl. doma „Za Vratlom“, smještaj učesnika-volontera
19-20h: Upoznavanje, uvodna riječ, te prezentacija na temu suvozidne gradnje kod nas i u svijetu, istorijat, današnje stanje, perspektive…
21h: Večera, druženje uz logorsku vatru
Subota, 8-9h: doručak
9-13h: radionica (uz pauzu za osvježenje od 11-11:30) obnove suvozidnih terasa koja se sastoji od uvoda i pregleda: kako je podzid bio izgrađen i zašto je tako građen, skidanja i sortiranja kamena, segmenta o sigurnosti i sortiranju kamena, te obnovi oštećenog i nadogradnji suvozida tipa duplice.
14-15h: Ručak i razgovor
15-16h: Slobodno vrijeme
16-19h: Radionica gradnje utilitarnog kamenog mobilijara prostora izletišta (polukružna kamena klupa sa naslonom, a u stilu gradnje duplice)
19-20h: Večera
20-21: Prezentacija Pješački suvozidni putevi Crnogorskog primorja + diskusija
21h: druženje uz logorsku vatru
Nedjelja, 8-9h: doručak
9-11h: Završetak gradnje kamene klupe uz ognjište, klesanje eksponiranih dijelova.
11-11:30: Pauza, osvježenje
11:30-13h: Predstavljanje izrade jednostruke suvomeđe, te slaganja volta.
13-14h: Ručak, evaluacija i završetak radionice Vratlo 2025.
15h: Napuštanje objekta
Radionica suvozidanja “Vratlo 2025” se organizuje uz podršku projekta “Integrisanje biodiverziteta u sektorske politike i prakse i jačanje ključnih tačaka biodiverziteta u Crnoj Gori” koji implementira Ministarstvo ekologije, održivog razvoja i razvoja sjevera uz podršku Kancelarije Ujedinjenih nacija za razvoj (UNDP) u Crnoj Gori, a koji je finansiran od strane Globalnog fonda za životnu sredinu (GEF). Kroz projekat je podržana realizacija Javnog poziv za podršku poljoprivrednim praksama usmjerenim ka očuvanju i zaštiti biodiverziteta u saradnji sa Eko fondom, a čija jedna od mjera je bila očuvanje kamenih terasa-suvozida kao obilježja pejzaža koji imaju značajnu ulogu u spječavanju erozije zemljišta kao i očuvanju biodiverziteta, a planiran je i razvoj novog poziva za izgradnju suvozida u septembru 2025. godine.

Radionica suhozidne gradnje u Barušićima, Krk
2025-05-10 - 2025-05-11
Organizator: DUBoak – Interpretacijski centar maritimne baštine
Voditelj: Dragodid

DUBoak – Interpretacijski centar maritimne baštine poziva na dvodnevnu radionicu obnove suhozidnog dijela mošune, kao pripremu za ponovnu izgradnju krovne konstrukcije i pokrivanje sirkovom slamom.
Radionica će se održati 10. i 11. svibnja 2025.
U uvodnom dijelu radionice prezentirat će se suhozidna baština našeg krša te osnove gradnje “u suho”. U radnom dijelu, uz stručno vodstvo, rekonstruirat će se problematični dijelovi te urušeni otvori zida mošune te napraviti podloga za nadolazeću drvenu građu krovišta.
Radionica ima kapacitet za 20 sudionika po danu, moguće je sudjelovanje na oba dana. Za sudionike je osigurana zaštitna oprema i okrjepa. Prijave su obavezne putem OBRASCA ZA PRIJAVE.
Radionica se održava u sklopu projekta SReST – Društveno odgovorni Slow Food turizam u dunavskoj regiji. Radionica se sufinancira od strane Ministarstva kulture i medija Republike Hrvatske – program Zaštita i očuvanje nematerijalnih kulturnih dobara te od Europske unije – program Interreg Dunavska regija.

Radionica obnove suhozida u Ravnom, BiH
2025-05-11
Organizator: Turistička zajednica Općine Ravno
Voditelj: Dragodid
Lokacija: Ravno, BiH – lokalitet Oblat
Datum: nedjelja, 11. svibnja 2025.

Turistička zajednica Općine Ravno poziva na edukacijsku radionicu suhozida u Ravnom, gdje će sudionici učiti tehnike kojima su naši djedovi gradili život na kamenu.
Suhozidi imaju veliku kulturnu i društvenu vrijednost za Hercegovinu, a posebno za Ravno, gdje se lokalni identitet može očuvati samo ako se očuva suhozidna baština. Zajedničkom gradnjom kamene klupe ostavljamo trajan trag u krajoliku i prenosimo znanje budućim naraštajima.
Radionica je namijenjena svima – mještanima, volonterima, ljubiteljima baštine i prirode. Broj sudionika je ograničen, zato se prijavite na vrijeme. Prethodno iskustvo nije potrebno – samo dobra volja i udobna obuća!
Prijave i informacije:
+387 63 817 696
turizam.ravno@gmail.com

Radionica obnove i održavanja mrgara u Dragi Bašćanskoj (Festival Crna ovca)
2025-05-17 - 2025-05-18
Organizator Festivala: Općina Baška, TZ Općine Baška
Organizator radionice: Društvo Sinjali – Baška
Voditelj radionice: Dragodid

Lokacija: NA STARIH MRGARI – NOVI (na putu prema lokvi Diviška)

Datum: 17.5.2025. i 18.5.2025.
Mjesto i vrijeme polaska: ispred restorana Mošuna (Draga Bašćanska), 08.30 h
PRIJAVA: https://forms.gle/W3js7Aum9QgFnBCT6

Na visoravnima iznad bašćanske doline nalaze se najljepši primjeri suhozidnih ovčara u obliku kamenih cvjetova – mrgara. Od davnina su služili pastirima za zajedničko sakupljanje ovaca na prostranim kamenim pašnjacima. Umijeće suhozidne gradnje upisano je na UNESCO reprezentativni popis nematerijalne baštine čovječanstva i zaštićeno je nematerijalno kulturno dobro RH!

Naučite principe i primjenu tradicionalne tehnike gradnje suhozida! Besplatnu radionicu organiziraju Društvo Sinjali Baška i TZ Baška, a vodimo mi. Za volontere je osiguran alat, zaštitne rukavice i topli obrok nakon završetka.

Treba ponijeti čvrstu obuću i radnu odjeću, zaštitu od sunca, vodu i suhi obrok. I ove godine radionica se odvija kao dio manifestacije Crna ovca. Nakon radionice moći ćete uživati u bogatom glazbenom, kulturnom, sportskom i gastro programu Crne ovce.

INFO: https://www.crnaovca.hr/kul…/radionica-i-obnova-mrgara-r85

Pridružite nam se u očuvanju stare graditeljske baštine i naučite vještinu slaganja kamena bez vezivnog materijala.
_______________________

DRY STONE WALLING & MRGARI RESTORATION WORKSHOPS

Location: AT THE OLD MRGARI – NOVI (on the way to the Diviška pond)
Date: May 17, 2025, and May 18, 2025
Meeting point and departure time: in front of the Mošuna restaurant (Draga Bašćanska), 08:30 am
SIGN UP: https://forms.gle/W3js7Aum9QgFnBCT6

On the plateaus above the Baška Valley, you can find the most beautiful examples of dry stone sheepfolds shaped like stone flowers – mrgari. Since ancient times, they have served shepherds for collective gathering of sheep on vast rocky pastures. The art of dry-stone construction has been inscribed on the UNESCO Representative List of the Intangible Heritage of Humanity and is a protected intangible cultural asset of the Republic of Croatia!

Learn the principles and application of the traditional dry stone building technique. The workshop is FREE, and tools, protective gloves, and a warm meal after the workshop are provided for volunteers.

Please bring sturdy footwear and work clothes, sun protection, water, and a dry snack. This year, the workshop is part of the Black Sheep event. After the workshop, you will be able to enjoy a rich musical, cultural, sports, and gastronomic program of Black Sheep. Join us in preserving the old architectural heritage and learn the skill of stacking stones without any binding material.

Radionica gradnje suhozida na Braču
2025-05-23 - 2025-05-25
Organizator i voditelj: Gea Viva

Tijekom radionice od 23. do 25. svibnja 2025. naučit ćete osnove zidanja suhozida uz voditeljicu Sabine Engelhardt, osnivačicu Gea Vive. Smještena u masliniku na otoku Braču, Gea Viva je ekološko utočište koje nudi praktično iskustvo održivog načina života i gradnje.

Program
Petak

od 15:00 – Dolazak
16:30 – Kratki obilazak Gea Vive
17:00 – 19:30 – Uvod u gradnju suhozida i praktičan rad
19:30 – Večera

Subota

od 8:00 – Doručak
9:00 – 12:30 – Gradnja suhozida
12:30 – Ručak i pauza
16:30 – 19:30 – Gradnja suhozida
19:30 – Večera

Nedjelja

8:00 – Opcionalni jutarnji sat yoge
9:00 – Doručak
10:00 – Slobodno vrijeme u Gea Vivi ili na plaži
Odlazak između 10:00 i 14:00, prema želji

Kotizacija i smještaj: Radionica je besplatna, osigurani su hrana i smještaj. Ako želite podržati rad Gea Vive, donacije su dobrodošle.
Na raspolaganju za smještaj su:

Mala kućica s četiri ležaja (dva bračna kreveta)
Dvije glamping kućice s po dva ležaja
Joga kupola u stilu spavaonice s kamperskim krevetima
Također, možete donijeti vlastiti šator

Prijavite se putem linka: Booking form Permaculture Design Course — Gea Viva .- eco island retreat

15. međunarodna baštinska škola Petrebišća 2025.
2025-05-31 - 2025-06-08
Najavljujemo i pozivamo! Otvaramo prijave za 15. međunarodnu baštinsku školu – Petrebišća 2025., koja će se održati od 31. svibnja do 8. lipnja 2025. u srcu Učke, u slikovitom ljetnom selištu Petrebišća. Ove godine program se provodi kao aktivnost projekta ECHOES – Enhancing Cultural Heritage Skills Across Europe, a kao i uvijek, uz podršku Parka prirode Učka i Općine Mošćenička Draga.
We proudly invite students and young professionals to the 15th International Heritage School – Petrebišća 2025, taking place from May 31 to June 8, 2025, in the seasonal dry-stone village of Petrebišća on Učka Mountain. This year’s program is organized as part of the ECHOES – Enhancing Cultural Heritage Skills Across Europe project, with the continued support of Učka Nature Park and the Municipality of Mošćenička Draga.

Ovo je prilika za studente i mlade profesionalce da kroz praktičan rad i zajednički boravak u prirodi steknu vrijedna znanja o tradicionalnim graditeljskim tehnikama.
This is an opportunity for students and young professionals to gain valuable knowledge about traditional building techniques through hands-on work and shared outdoor living.
🔹 Što ćete naučiti? What will participants do?
– Osnove suhozidne gradnje
– Oblikovanje kamena ručnim alatom
– Gradnju suhozida “iz nule”
– Obnovu kamenih krovova
– Očuvanje suhozidne i drvene infrastrukture seoskog naselja
– Learn the basics of dry-stone walling
– Shape stone using hand tools
– Build a dry-stone wall from scratch
– Repair a traditional stone slate roof
– Restore village houses, dry-stone structures, and wooden infrastructure
Osim radionica, program uključuje i predavanja o ruralnom graditeljskom naslijeđu, ekološkoj održivosti i srodnim temama, kao i vođenu planinarsku turu po Parku prirode Učka.
In addition to practical restoration work, we’ve prepared lectures and discussions on rural architectural heritage, environmental sustainability, and related topics. Participants will also enjoy a guided hiking tour through Učka Nature Park.
Školu suorganiziraju i u njoj će sudjelovati predstavnici organizacija Boulouki iz Grčke i Dry Stone Walling Association of Ireland iz Irske, koji će podijeliti svoja iskustva i znanja o tradicionalnim graditeljskim tehnikama, ekološkoj održivosti te doprinijeti međunarodnoj razmjeni vještina i pristupa u očuvanju baštine.
The School is co-organized by and will also feature representatives from the Boulouki organization from Greece and DSWAI from Ireland, who will share their experiences and knowledge on traditional building techniques, ecological sustainability, and contribute to the international exchange of skills and approaches in heritage preservation.
📍 Zašto baš Petrebišća? Why Petrebišća?
Smješteno iznad Mošćeničke Drage, ovo nekadašnje ljetno naselje pastira danas je važna točka Mitsko-povijesne staze Trebišća-Perun. Od 2010. godine, u suradnji s Općinom Mošćenička Draga, organiziramo ljetne studentske radionice kako bismo znanja o tradicijskim tehnikama gradnje prenijeli novim generacijama.
Perched above Mošćenička Draga, Petrebišća is a picturesque seasonal village nestled below the main ridge of Učka Mountain. Recognized for its cultural and historical significance, the site also plays a key role in the History and Mythology Trail Trebišća-Perun, developed by Učka Nature Park. Since 2010, Dragodid Association and the Municipality of Mošćenička Draga have been organizing summer workshops here, passing down traditional building skills to new generations.
👥 Tko može sudjelovati? Who can apply?
Program je namijenjen studentima i mladim profesionalcima, a prednost imaju oni iz područja graditeljstva, prostornog planiranja, arhitekture i baštine. Ostali zainteresirani mogu nas posjetiti na jedan ili dva dana (uz prethodnu najavu). Sudionici moraju biti punoljetni.
The School is open to students and young professionals, with advantage to those working in fields related to architecture, heritage, and spatial planning, as well as enthusiasts interested in traditional building techniques and outdoor teamwork. For others interested, short one-or two-day visits are possible with prior notice. Participants must be 18+ years old.
💰 Kotizacija / participation fee: 70,00 EUR
🗣 Jezik / working language: engleski / English
📩 Kako se prijaviti? How to apply?
Prijave su otvorene do 31. ožujka 2025. (ili do popunjavanja mjesta) na info@dragodid.org
Applications are open until March 31, 2025 (or until all spots are filled) at info@dragodid.org
Prijava treba sadržavati / The application should include:
✔️ Ime i prezime, fakultet/organizaciju, godinu rođenja, kontakt (mobitel i e-mail) Full name, university/organization, year of birth, contact information (mobile phone and email)
✔️ Kratku osobnu prezentaciju – tekst, fotografiju, crtež ili nešto drugo što vas najbolje predstavlja i pokazuje vašu motivaciju za sudjelovanje. Kreativnost i duhovitost su dobrodošle! A short personal presentation – text, photo, drawing, or anything else that best represents you and shows your motivation for participation. Creativity and humor are welcome!
🏕️ Kako izgleda kamp? Camp life
– Smještaj u vlastitim šatorima, na sjenovitoj livadi. Accommodation is in personal tents on a shaded meadow.
– Veliki šator služi kao kuhinja i zajednički prostor. A large tent serves as a kitchen and communal space.
– Ograničena potrošnja vode, kamperski tuš i poljski WC. Water consumption is limited. Showers are basic (camp-style), and the toilet is a simple pit latrine.
– Tri obroka dnevno (1-2 kuhana), vegetarijanci su dobrodošli. Three meals per day are provided (one or two cooked), and vegetarians are welcome.
– GSM signal slab, struja samo za punjenje baterija. Electricity is only available for charging devices, and GSM signal is weak.
– Sudionici pomažu u kuhinji i održavanju kampa. Participants are expected to contribute to camp chores and meal preparation.
🔜 Vidimo se na planini! See you on the mountain!

Radionica obnove suhozida u Brtonigli
2025-06-28
Organizator: Turistička zajednica Općine Brtonigla
Voditelj: Udruga Babin pas iz Rovinjskog Sela
Lokacija: park Kulturnog centra Aleksandar Rukavina, Brtonigla
Datum: subota, 28. lipnja 2025.
TZ Brtonigla vas poziva na radionicu obnove suhozida – vještinu gradnje bez vezivnog materijala, koja je stoljećima oblikovala istarski krajolik i danas je prepoznata kao dio UNESCO-ove nematerijalne kulturne baštine.
Radionica traje 2–3 sata. Sudjelovanje je besplatno, ponesite udobnu odjeću i obuću. Nakon radionice slijedi opušteno druženje uz zakusku i glazbu.
Radionica je dio programa Kiparske škole KIPAR, a u 19 sati na programu je predstavljanje skulptura nastalih tijekom škole, kao i najava ljetnog programa Kulturnog centra, koji se održava svakog četvrtka u Brtonigli. Prijave na radionicu zaprimaju se putem inboxa Facebook stranice Visit Brtonigla Verteneglio.

9. Prvenstvo Crne Gore u gradnji suvomeđe
2025-09-13 - 2025-09-14
Organizatori: Planinarski klub Subra & Park prirode Orjen
Mjesto: Kotobiljski izvor, Herceg Novi
Vrijeme: 13. – 14. rujna 2025.
Info: pk.subra1932@gmail.com
Deveto Otvoreno prvenstvo Crne Gore u gradnji suvomeđe održat će se sredinom rujna na platou Kotobiljskog izvora iznad Herceg Novog. Očekuje se sudjelovanje ekipa iz Crne Gore i regije, koje će svoje znanje i vještine u gradnji na suho odmjeriti u natjecateljskoj, ali i prijateljskoj atmosferi. Prvenstvo je jedinstven spoj očuvanja kulturne baštine, sporta i rekreacije, uz radionice za odrasle i djecu, edukativne sadržaje te druženje sudionika i publike.
Program i upute dostupni su ovdje: Program IX Prvenstva CG u gradnji suvomeđe
Povijest događaja Prvo natjecanje održano je na Orjenskom sedlu 2016. godine, kod planinarskog doma. Od samog početka ideja je bila da se kroz zabavu, rekreaciju i edukaciju promiče vještina gradnje na suho, kao i Orjen kao specifična krška planina i Park prirode. Zbog zahtjevnog pristupa i udaljenosti, natjecanje je 2023. godine premješteno na plato Kotobiljskog izvora, gdje se održava i danas. Ondje se uz samo prvenstvo redovito organiziraju pokazne radionice gradnje suvomeđe za posjetitelje, dječje radionice s prilagođenim materijalom te stručna i popularna predavanja o suhozidnoj baštini. Sudionici su tijekom godina imali priliku upoznati i sela u okolici, poput Žlijebâ, poznatih po tradicionalnoj obradi pločastog kamena, kao i razmotriti izazove očuvanja autentičnog kulturnog krajolika u vremenu suvremenih građevinskih pritisaka.

Radionica suhozidanja i obnove lokve Gnjilovače
2025-10-03 - 2025-10-05
Organizator: Udruga Tatavaka
Voditelj: Udruge Tatavaka i Dragodid
Mjesto: Zlarin
Vrijeme: 3.-5.⁠ ⁠listopada 2025.
📧Informacije na: 0922011203 (Roko) i 0996202363 (Zoran)
Prenosimo poziv organizatora:
🌊 VRIJEME JE ZA AKCIJU – TREBAMO VAS! 🌊
Zahvaljujući podršci Dalmatian Islands Environment Foundation, naš projekt očuvanja vodnih resursa i bioraznolikosti Zlarina službeno je započeo! 💚
Sada na red dolazimo MI – lokalna zajednica koja će svojim rukama dovršiti obnovu Gnjilovače 🤲
Dođite na radionicu i budite dio ove priče o tradiciji, prirodi i zajedništvu! 🌿
Unesimo novi život u staru priču – neka naša Gnjilovača ponovno živi! 📖✨
Neka se čuje šum vode kao što su ga slušali naši stariji! 💧👴

Radionica "Suhozidi povezuju" na Mljetu
2025-10-10 - 2025-10-15
Organizator: Udruga Mljetske koze
Voditelj: Udruga Dragodid
Mjesto: Mljet, Babino Polje
Vrijeme: 10.-15.⁠ ⁠listopada 2025.
📧Prijave i dodatne informacije na: mljetskekoze@gmail.com
Otvoren je poziv za volontiranje na radionici gradnje suhozida “Suhozidi povezuju” 10.-15.10.2025. na otoku Mljetu. Smještaj osiguran, putni troškovi subvencionirani.
Radionica se održava u partnerstvu udruga Mljetske koze, Dragodid i Brač, u suradnji s Općinom Mljet i NP Mljet te uz potporu Ministarstva regionalnog razvoja i fondova EU.

Radionica gradnje suhozida u Veloj Luci
2025-10-11
Organizatori: Udruge Alviza i Gea Viva
Voditeljica: Sabine Engelhardt, arhitektica i osnivačica eko imanja Gea Viva iz Milne na Braču
Mjesto: Vela Luka (točna lokacija radionice bit će javljena početkom listopada)
Vrijeme: subota, 11.⁠ ⁠listopada 2025.
Udruge Alviza i Gea Viva Vas pozivaju na radionicu gradnje suhozida.
Program :
09:00 – 11:30, radionica – prvi dio
11:30 – 12:00, marenda
12:00 – 13:00, nastavak radionice – drugi dio
13:00 – piknik ručak – organizatori mole da donesete jelo za dijeljenje s drugim sudionicima
13:00 – 16:00 – završetak gradnje suhozida
Kotizacija: 40 EUR; rana prijava (do 1. rujna): 35 EUR
Maksimalan broj sudionika: 15
Kako biste rezervirali svoje mjesto na radionici, organizatori mole da uplatite kotizaciju na:
Udruga Alviza
OIB 20235178590
[REDACTED]
Udruga Alviza: https://www.udrugaalviza.eu
Gea Viva: https://www.geaviva.net

Suhozidna radionica uređenja puta "Okol Dolčine", Praputnjak
2025-10-11 - 2025-10-12
Organizator: Udruga Praputnjak – kulturni krajolik
Mjesto: Praputnjak
Vrijeme: 11.-12.⁠ ⁠listopada 2025.
📧Prijave i dodatne informacije: kkpk.praputnjak@gmail.com, 0958189627 – Ivona Miloš
Otvoren je poziv za sudjelovanje na radionici obnove puta oko kraške doline Dolčine, uz koji se nalaze ruševine starih naselja Praputnjaka. Radionice će voditi lokalni meštar, Zrinko Mičetić – Vjeko, uz pomoć ekipe iz Dragodida. Uz neizostavno izučavanje tehnike zidanja u suho, sudionici će moći bolje upoznati priču o nastanku Bakarskih prezida, upoznajući se sa zajednicom koja je iste izgradila.
Organizatori mole zainteresirane za cjelodnevni angažman u radionici da se prijave, dok sve koji bi htjeli samo istražiti navedeni put, pozivaju da ih svakako posjete tijekom radionice.
Izvor

4. radionica suhozidne gradnje u Brelima
2025-10-18
Organizator: Turistička zajednica Općine Brela
Voditelj: Dragodid
Mjesto: Brela (Francuska cesta)
Vrijeme: 18. listopada 2025., 9-13 sati
Turistička zajednica Općine Brela poziva na 4. radionicu suhozidne gradnje koja će se održati na Francuskoj cesti izgrađenoj davne 1810. – 1811. godine, koja je neprocjenjivi dio hrvatske kulturne baštine. Osiguran je alat, zaštitne rukavice i topli obrok. Svaki sudionik treba ponijeti čvrstu obuću i radnu odjeću. Radionica je besplatna, a broj sudionika ograničen. Prijave su obavezne, a rok za prijaviti se je četvrtak, 16. listopada na info@brela.hr, +38521618337 ili u inbox (DM): Instagram i Facebook profili @Brela_Events
Izvor: TZO Brela, Instagram (https://www.instagram.com/p/DPQ833cjPzQ/)

Radionica obnove bakarskih prezida - Takala jesen 2025.
2025-11-08
Organizator: Udruga Praputnjak – kulturni krajolik
Voditelj: Zrinko “Vjeko” Mičetić
Mjesto: vinogradi Takala, Praputnjak
Vrijeme: 8. studenoga 2025.
Udruga Praputnjak – kulturni krajolik poziva sve zainteresirane da im se ovu subotu, 8.11. pridruže u jesenskoj radionici obnove gromača u vinogradu Takala.
Facebook događaj
Prijave za sudjelovanje možete obaviti putem facebook stranice udruge Praputnjak – kulturni krajolik, e-mailom na kkpk.praputnjak@gmail.com ili telefonom na 0959087303 (Josipa Miloš).
Organizatori osiguravaju materijale za radionicu, a posjetitelje savjetuju da se adekvatno opreme za rad u strmim prezidama vinograda. 🌞

Volontiranje pri obnovi suhozida na Mljetu
2026-02-21 - 2026-04-25
Nacionalni park Mljet otvorio je poziv za volontiranje pri obnovi suhozida na otoku!
Volontiranje je moguće u tri termina: 21.2.-28.2., 14.3. – 21.3. i 18.4. – 25.4., od čega je jedan dan predviđen za odmor i organizirani obilazak otoka. Volonteri će raditi 6 sati dnevno, uključujući jedan sat za odmor.
Osiguran je smještaj, hrana i alat. Trošak putovanja do Mljeta snose volonteri.
Sve info ovdje: https://shorturl.at/f4xYQ

Izvor i foto: JUNP Mljet

Radionica suhozidanja i obnove lokve Gnjilovače
2026-03-06 - 2026-03-08
Organizatori: udruga Tatavaka i Turistička zajednica Zlarina
Voditelji: udruge Tatavaka i Dragodid
Mjesto: lokva Gnjilovača
Vrijeme: 6.-8. ožujka 2026.
Okupljanje za početak radionice: petak, 6.3. u 10 sati, kod Kapelice Sv. Križa (kod Fingaca), Zlarin
2. veljače udruga Tatavaka sa Zlarina obilježila je Svjetski dan vlažnih staništa – dan kada se svijet podsjeća na važnost ovih jedinstvenih ekosustava. A lokva Gnjilovača nije samo kameni spomenik prošlosti, već i živo vlažno stanište!🦎 Stoljećima je služila kao izvor vode za ljude i životinje. Kada zadržava vodu, postaje dom vodenog bilja, izvor hrane za ptice, mjesto gdje noću dolaze šišmiši, mali ekosustav u suhom mediteranskom krajoliku koji pomaže održati raznolikost života na otoku.
Radionica po radionica, kamen po kamen nastavljaju njenu obnovu – vraćamo joj ne samo stari oblik, već mogućnost da ponovno postane ono što je bila: živo mjesto, most između prošlosti i budućnosti.
Rukavice, alat, marenda i piće osigurani.

Izvor: Tatavaka

Radionice suhozidne gradnje, Kamenjak
2026-03-25 - 2026-03-28
Organizator: Javna ustanova Kamenjak
Vrijeme: 25.-28. ožujka, od 9 do 17 sati
Mjesto: parking Njive (Donji Kamenjak)
Voditelj: udruga Dragodid
Javna ustanova Kamenjak poziva sve zainteresirane da im se pridruže i ove godine na besplatnim radionicama suhozidne gradnje u suradnji s udrugom Dragodid. Ne zaboravite pozvati i svoje prijatelje! 😊

Dani suhozida na Hvaru
2026-04-17 - 2026-04-19
Za najave pratiti udrugu Pjover na Facebooku.

Radionica Kamik & Gromači 8, Lovran
2026-04-19
Organizator: Udruga Brsečki česan
Vrijeme: nedjelja, 19.4.
Lokacija: Lovran, Tuliševica, Janjetići 27.
Udruga Brsečki česan poziva sve zainteresirane na osmo izdanje radionice Kamik & Gromači u nedjelju, 19.4. Nužno je najaviti se na 0918852422 ili brseckicesan@gmail.com
Okrjepa i rukavice su osigurane. Treba doći u radnoj odjeći i cipelama.
Facebook događaj
